ประกาศกรมควบคุมมลพิษประกาศกรมควบคุมมลพิษเรื่องโครงสร้างและการจัดองค์กร อำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของกรมควบคุมมลพิษ[๑] ตามที่กรมควบคุมมลพิษได้ออกประกาศ เรื่อง โครงสร้าง อำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของกรมควบคุมมลพิษ ลงวันที่ ๓๑ กรกฎาคมพ.ศ. ๒๕๔๑ นั้นเนื่องจากได้มีการตราพระราชกฤษฎีกาโอนกิจการบริหารและอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ. ๒๕๔๕และพระราชกฤษฎีกาแก้ไขบทบัญญัติให้สอดคล้องกับการโอนอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ. ๒๕๔๕ประกอบกับรัฐมนตรีว่าการกระทรวงทรัพยากรธรรมชาติและสิ่งแวดล้อมได้ออกกฎกกระทรวงแบ่งส่วนราชการกรมควบคุมมลพิษกระทรวงทรัพยากรธรรมชาติและสิ่งแวดล้อม พ.ศ. ๒๕๔๕ ใช้บังคับแทนพระราชกฤษฎีกาแบ่งส่วนราชการกรมควบคุมมลพิษกระทรวงวิทยาศาสตร์ เทคโนโลยีและสิ่งแวดล้อม พ.ศ. ๒๕๓๕ แล้ว ฉะนั้นกรมควบคุมมลพิษจึงยกเลิกประกาศกรมควบคุมของพิษ เรื่อง โครงสร้าง อำนาจหน้าที่วิธีดำเนินงาน และสถานที่ติดต่อเพื่อขอรับข้อมูลข่าวสารของกรมควบคุมมลพิษ ลงวันที่๓๑ กรกฎาคม พ.ศ. ๒๕๔๑ และประกาศโครงสร้างและการจัดองค์กร อำนาจหน้าที่วิธีดำเนินงาน และสถานที่ติดต่อเพื่อขอรับข้อมูลข่าวสารของกรมควบคุมมลพิษ ดังนี้ข้อ ๑โครงสร้างและการจัดองค์กรของกรมควบคุมมลพิษ มีดังนี้(๑)สำนักงานเลขานุการกรม(๒) กองนิติการ(๓)กองแผนงานและประเมินผล(๔)สำนักจัดการกากของเสียและสารอันตราย(๕)สำนักจัดการคุณภาพน้ำ(๖)สำนักจัดการคุณภาพอากาศและเสียง(๗)ฝ่ายตรวจและบังคับการ(๘)ฝ่ายคุณภาพสิ่งแวดล้อมและห้องปฏิบัติการโดยหน่วยงานตาม (๗)และ (๘) เป็นหน่วยงานที่ขึ้นตรงต่ออธิบดีกรมควบคุมมลพิษข้อ ๒อำนาจหน้าที่และวิธีดำเนินงานของกรมควบคุมมลพิษ๒.๑ กรมควบคุมมลพิษมีอำนาจหน้าที่ ดังนี้(๑)เสนอความเห็นเพื่อจัดทำนโยบายและแผนการส่งเสริมและรักษาคุณภาพสิ่งแวดล้อมแห่งชาติด้านการควบคุมมลพิษ(๒)เสนอแนะการกำหนดมาตรฐานคุณภาพสิ่งแวดล้อมและมาตรฐานควบคุมมลพิษจากแหล่งกำเนิด(๓)จัดทำแผนจัดการคุณภาพสิ่งแวดล้อมและมาตรการในการควบคุมป้องกันและแก้ไขปัญหาสิ่งแวดล้อมอันเนื่องมาจากภาวะมลพิษ(๔) ติดตามตรวจสอบคุณภาพสิ่งแวดล้อม และจัดทำรายงานสถานการณ์มลพิษ(๕) พัฒนาระบบ รูปแบบและวิธีการที่เหมาะสมสำหรับระบบต่างๆ เพื่อนำมาประยุกต์ใช้ในการจัดการกากของเสียสารอันตราย คุณภาพน้ำ อากาศ ระดับเสียง และความสั่นสะเทือน(๖)ประสานงานและดำเนินการเพื่อฟื้นฟูหรือระงับเหตุที่อาจเป็นอันตรายจากมลพิษในพื้นที่ที่มีการปนเปื้อนมลพิษและประเมินความเสียหายต่อสิ่งแวดล้อม(๗) ให้ความช่วยเหลือและคำปรึกษาแนะนำเกี่ยวกับการจัดการมลพิษ(๘)ประสานความร่วมมือกับต่างประเทศและองค์การระหว่างประเทศในด้านการจัดการมลพิษ(๙)ดำเนินการเกี่ยวกับเรื่องร้องทุกข์ด้านมลพิษ(๑๐)ดำเนินการตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติด้านการควบคุมมลพิษและกฎหมายอื่นที่เกี่ยวข้อง(๑๑)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย๒.๒อำนาจหน้าที่และวิธีดำเนินงานของหน่วยงานในสังกัดกรมควบคุมมลพิษ มีดังนี้(๑)สำนักงานเลขานุการกรม(ก) ปฏิบัติงานสารบรรณของกรม(ข)ดำเนินการเกี่ยวกับงานช่วยอำนวยการ เลขานุการและงานประสานราชการของกรม(ค)จัดระบบงานและบริหารงานบุคคลของกรม(ง)ดำเนินการเกี่ยวกับการเงิน การบัญชี การงบประมาณ การพัสดุอาคารสถานที่และยานพาหนะของกรม(จ)ดำเนินการเกี่ยวกับแผนงานของกรม(ฉ) ดำเนินงานเกี่ยวกับการเผยแพร่และประชาสัมพันธ์งานของกรม(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) กองนิติการ(ก)ดำเนินการด้านกฎหมายตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(ข) ให้ข้อเสนอแนะแก่หน่วยงานที่เกี่ยวข้องกับการบังคับใช้กฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(ค)ประเมินผลและพัฒนากฎหมายที่เกี่ยวข้องกับการควบคุมมลพิษ(ง)ดำเนินการเกี่ยวกับการออกกฎกระทรวง ประกาศกระทรวงระเบียบและคำสั่งตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(จ)ดำเนินการเกี่ยวกับงานนิติกรรมและสัญญา งานเกี่ยวกับความรับผิดชอบในทางแพ่ง อาญางานคดีปกครองและงานคดีอื่นที่อยู่ในอำนาจหน้าที่ของกรม(ฉ) อบรม เผยแพร่และให้ความรู้ด้านกฎหมายที่เกี่ยวข้องกับการควบคุมมลพิษแก่ภาครัฐ และเอกชน(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓)กองแผนงานและประเมินผล(ก)เสนอความเห็นเพื่อจัดทำนโยบายและแผนการจัดการมลพิษให้เป็นไปตามนโยบายและแผนการส่งเสริมและรักษาคุณภาพสิ่งแวดล้อมแห่งชาติแผนพัฒนาเศรษฐกิจและสังคมแห่งชาติ และแผนจัดการคุณภาพสิ่งแวดล้อมในพื้นที่เฉพาะรวมทั้งติดตามประเมินผล(ข)ประสานและให้คำแนะนำในการจัดทำแผนปฏิบัติการเพื่อลดและขจัดมลพิษในเขตควบคุมมลพิษ(ค)ดำเนินการเพื่อกำหนดเขตและติดตามผลการดำเนินงานในเขตควบคุมมลพิษ(ง) สนับสนุนการบริหารการจัดการมลพิษให้แก่องค์กรปกครองส่วนท้องถิ่น(จ)เสนอความเห็นในการประยุกต์ใช้มาตรการทางเศรษฐศาสตร์และการค้าในการป้องกันและแก้ไขภาวะมลพิษ(ฉ)จัดทำรายงานสถานการณ์มลพิษของประเทศ(ช)จัดทำและดำเนินการตามแผนแม่บท การพัฒนาระบบงานสนเทศและระบบเครือข่ายการสื่อสารข้อมูลด้านมลพิษเพื่อการใช้ประโยชน์ระหว่างหน่วยงานและบริการสาธารณะ(ซ)ดำเนินการเกี่ยวกับงานเลขานุการคณะกรรมการควบคุมมลพิษและงานประสานการดำเนินงานเกี่ยวกับการประชุมคณะกรรมการหรือคณะอนุกรรมการที่เกี่ยวข้องด้านการจัดการมลพิษ(ฌ)ปฏิบัติงานในส่วนที่เกี่ยวกับความร่วมมือกับองค์กรระหว่างประเทศและต่างประเทศในการดำเนินการร่วมด้านมลพิษ(ญ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔)สำนักจัดการกากของเสียและสารอันตราย(ก)เสนอความเห็นเพื่อจัดทำนโยบายและแผนหลักการส่งเสริมและรักษาคุณภาพสิ่งแวดล้อมแห่งชาติในส่วนที่เกี่ยวข้องกับการจัดการกากของเสียและสารอันตราย(ข)จัดทำแผนจัดการคุณภาพสิ่งแวดล้อมด้านมลพิษประสานการจัดทำแผนปฏิบัติการเพื่อลดและขจัดมลพิษจากกากของเสียและสารอันตราย(ค)จัดทำแผนปฏิบัติการฉุกเฉิน ประสานการปฏิบัติการควบคุมแก้ไขระงับหรือฟื้นฟูสิ่งแวดล้อมในบริเวณที่มีการปนเปื้อนหรือการแพร่กระจายจากกากของเสียและสารอันตราย(ง) เสนอแนะ มาตรฐานมาตรการ หลักเกณฑ์และวิธีการจัดการกากของเสียและสารอันตราย(จ) ติดตาม ตรวจสอบและจัดทำรายงานสถานการณ์มลพิษ ด้านการจัดการกากของเสียและสารอันตราย(ฉ) พัฒนาระบบ รูปแบบหลักเกณฑ์ปฏิบัติ และวิธีการที่เหมาะสมเพื่อนำมาใช้ในการลดมลพิษหรือการใช้ประโยชน์จากกากของเสียและสารอันตราย(ช) เสนอแนะ ร่วมมือและดำเนินมาตรการระหว่างประเทศด้านกากของเสียและสารอันตราย(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕)สำนักจัดการคุณภาพน้ำ(ก)เสนอความเห็นเพื่อจัดทำนโยบายและแผนหลักการส่งเสริมและรักษาคุณภาพสิ่งแวดล้อมแห่งชาติในส่วนที่เกี่ยวข้องกับการจัดการมลพิษทางน้ำ(ข)จัดทำแผนจัดการคุณภาพสิ่งแวดล้อมด้านมลพิษประสานการจัดทำแผนปฏิบัติการเพื่อลดและขจัดมลพิษด้านมลพิษทางน้ำ(ค)จัดทำแผนปฏิบัติการฉุกเฉิน ประสานการปฏิบัติการควบคุม แก้ไขภาวะมลพิษทางน้ำฟื้นฟูและประเมินความเสียหายของแหล่งน้ำที่ได้รับผลกระทบจากมลพิษทางน้ำ(ง) เสนอแนะ มาตรฐานมาตรการ หลักเกณฑ์และวิธีการควบคุมมลพิษทางน้ำ(จ) ติดตามตรวจสอบคุณภาพน้ำ และจัดทำรายงานสถานการณ์ด้านมลพิษทางน้ำ(ฉ) พัฒนาระบบ รูปแบบหลักเกณฑ์ปฏิบัติ และวิธีการที่เหมาะสมในการลดมลพิษ(ช) เสนอแนะ ร่วมมือและดำเนินมาตรการระหว่างประเทศด้านการจัดการคุณภาพน้ำ(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖)สำนักจัดการคุณภาพอากาศและเสียง(ก)เสนอความเห็นเพื่อจัดทำนโยบายและแผนหลักการส่งเสริมและรักษาคุณภาพสิ่งแวดล้อมแห่งชาติในส่วนที่เกี่ยวข้องกับการจัดการมลพิษทางอากาศ เสียง และความสั่นสะเทือน(ข)จัดทำแผนจัดการคุณภาพสิ่งแวดล้อมด้านมลพิษประสานการจัดทำแผนปฏิบัติการเพื่อลดและขจัดมลพิษทางอากาศ เสียง และความสั่นสะเทือน(ค)จัดทำแผนปฏิบัติการฉุกเฉิน ประสานการปฏิบัติการควบคุม แก้ไข ภาวะมลพิษทางอากาศฟื้นฟูและประเมินความเสียหายในบริเวณที่ได้รับผลกระทบจากมลพิษทางอากาศ(ง) เสนอแนะ มาตรฐานมาตรการ หลักเกณฑ์และวิธีการควบคุมมลพิษทางอากาศ เสียง และความสั่นสะเทือน(จ) ติดตามตรวจสอบคุณภาพอากาศและเสียง และจัดทำรายงานสถานการณ์ด้านมลพิษทางอากาศ เสียงและความสั่นสะเทือน(ฉ) พัฒนาระบบ รูปแบบหลักเกณฑ์ปฏิบัติ และวิธีการที่เหมาะสมในการลดมลพิษทางอากาศ เสียงและความสั่นสะเทือน(ช) เสนอแนะ ร่วมมือและดำเนินมาตรการระหว่างประเทศด้านการจัดการคุณภาพอากาศ เสียง และความสั่นสะเทือน(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบมาย(๗)ฝ่ายตรวจและบังคับการ(ก)ตรวจสอบและบังคับตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติด้านมลพิษและกฎหมายอื่นที่เกี่ยวข้อง(ข)รับเรื่องราวร้องทุกข์ด้านมลพิษดำเนินการตรวจสอบและพิจารณาวินิจฉัย(ค) ดำเนินการเกี่ยวกับการไกล่เกลี่ยข้อพิพาทด้านมลพิษ(ง)ดำเนินการเรียกค่าเสียหายหรือค่าสินไหมทดแทนจากแหล่งกำเนิดมลพิษที่ก่อให้เกิดความเสียหายแก่ทรัพยากรธรรมชาติอันเป็นของรัฐหรือเป็นสาธารณสมบัติของแผ่นดิน(จ) รวบรวมจัดทำและเผยแพร่ข้อมูลข่าวสารด้านมลพิษและที่เกี่ยวเนื่องของแหล่งกำเนิดมลพิษต่อสาธารณะ(ฉ)ประสานการมีส่วนร่วมของหน่วยงานภาครัฐ องค์กรเอกชน องค์กรชุมชนและประชาชนในการตรวจสอบและควบคุมมลพิษ(ช)เสริมสร้างความรู้ความเข้าใจด้านการปฏิบัติตามและบังคับใช้กฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติด้านมลพิษและกฎหมายอื่นที่เกี่ยวข้องให้แก่ภาครัฐและภาคเอกชน(ซ)สนับสนุนและดำเนินความร่วมมือในการกำกับดูแลด้านมลพิษกับองค์กรปกครองส่วนท้องถิ่น(ฌ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘) ฝ่ายคุณภาพสิ่งแวดล้อมและห้องปฏิบัติการ(ก)สนับสนุนงานวิจัยและพัฒนาเกี่ยวกับการจัดการมลพิษ(ข) พัฒนาระบบ รูปแบบและวิธีการตรวจประเมินเทคโนโลยีการควบคุมมลพิษ(ค)ให้คำปรึกษาแนะนำเกี่ยวกับงานด้านวิศวกรรมสิ่งแวดล้อม(ง)สนับสนุนและสร้างกลไกการแปลงแนวคิดของเทคโนโลยีการจัดการมลพิษสู่การใช้ในทางปฏิบัติ(จ)สนับสนุนการเสริมสร้างศักยภาพการแข่งขันเกี่ยวกับผลิตภัณฑ์และธุรกิจเทคโนโลยีการควบคุมมลพิษ(ฉ)วิเคราะห์ตัวอย่างสิ่งแวดล้อมของกรม(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๓ สถานที่ติดต่อเพื่อขอรับข้อมูลข่าวสารฝ่ายเผยแพร่และประชาสัมพันธ์สำนักงานเลขานุการกรม เลขที่ ๙๒ ซอยพหลโยธิน ๗ ถนนพหลโยธิน แขวงสามเสนใน เขตพญาไทกรุงเทพมหานคร ๑๐๔๐๐ หมายเลขโทรศัพท์ ๐ ๒๒๙๘ ๒๐๘๓ ๒๐๘๔ หมายเลขโทรสาร ๐ ๒๒๙๘ ๒๐๘๕ Website www.pcd.go.thประกาศณ วันที่ ๑๕ กรกฎาคม พ.ศ. ๒๕๔๗อภิชัย ชวเจริญพันธ์อธิบดีกรมควบคุมมลพิษพรพิมล/พิมพ์๒๒ตุลาคม ๒๕๔๗พัชรินทร์/อมราลักษณ์/ตรวจ๓พฤศจิกายน ๒๕๔๗A+B[๑] รก.๒๕๔๗/พ๙๐ง/๑๙/๑๑สิงหาคม ๒๕๔๗